༼གུས་བྱ་དུར་བཟང་པོ་ལ་གཞིས་ས་འཚོལ་དགོས་བཀའ་ནན་ཕེབས་དོན་བཞིན་གུས་ནས་གླ་ཕོགས་སོགས་གང་ཡང་མེད་ཀྱང་བཀའ་དགོངས་ལྟར་བསྟན་དོན་ལ་བསམ་ནས་ངལ་བ་དང་བླང་བྱས་པའི་འབྲས་བུ་ད་ལྟ་བོན་གཞིས་ཐོབ་རྒྱལ་གསར་པ་ཡུལ་མིང་ལ་རྡོ་ལན་ཇི་འདི་ཐོབ་པ་བྱུང་།༽གསུངས་འདུས་པས་ཁོང་གིས་སྐབས་དེ་དུས་གཞིས་ས་ག་འདྲ་བྱས་ནས་བཙལ་བ་དང་མཐར་རྡོ་ལན་ཇི་ལ་ཇི་ལྟར་སླེབས་པ་བཅས་ཀྱི་སྐོར་ཉམས་མྱོང་རྩོམ་ཡིག་ཅིག་ཅིས་ནས་ཀྱང་འབྲི་རོགས་ཟེར་རེ་བསྐུལ་ཞུ་རོགས་གནང་།ད་དུང་གཞིས་ཆགས་ཀྱི་རྒན་འགྲེས་རྣམས་ལ་སྐད་ཆ་དྲིས་ནས་གཞིས་ཆགས་ཐོག་མར་འཛུགས་སྐབས་ཀྱི་གནས་ཚུལ་ཁག་ཡིག་ཐོག་ལ་འབེབ་རྒྱུ་དེ་ཤིན་དུ་ནས་གལ་གནད་ཆེན་པོ་ཡིན།ད་ལན་ངོ་མ་སྐུ་ངོ་བྱ་དུར་བསོད་ནམས་བཟང་པོ་མཆོག་གིས་ཕྱག་ལས་ཡག་པོ་གནང་འདུག་པས་ཁོང་ལ་བཀྲ་ཤིས་བདེ་ལེགས་དང་བཀའ་དྲིན་ཆེ་ཞུ་འདོད་བྱུང་།།